Contracte de llicència d'usuari final

LLEGIU DETINGUDAMENT ABANS DE FER SERVIR AQUEST PRODUCTE DE PROGRAMARI: Aquest contracte de llicència d'usuari final ("CLUF") és un contracte entre (a) vostè (ja sigui una persona física o la persona jurídica a la qual vostè representa) i (b) Hewlett-Packard Company ("HP") que regula el seu ús del producte de programari ("Programari"). Aquest CLUF no és aplicable si hi ha un altre contracte de llicència per al Programari entre vostè i HP o els seus proveïdors, inclosos els contractes de llicència en la documentació en línia. El terme "Programari" pot incloure (i) suports associats, (ii) una guia de l'usuari i altres materials impresos, i (iii) documentació electrònica o "en línia" (anomenada, de forma conjunta, "Documentació de l'usuari").

ELS DRETS SOBRE EL PROGRAMARI NOMÉS S'OFEREIXEN SI VOSTÈ ACCEPTA TOTS ELS TERMES I CONDICIONS D'AQUEST CLUF. SI INSTALLA, COPIA, BAIXA O FA SERVIR DE QUALSEVOL ALTRA MANERA EL PROGRAMARI, VOSTÈ ACCEPTA QUEDAR VINCULAT PER AQUEST CLUF. SI NO L'ACCEPTA, NO INSTALLI, BAIXI NI FACI SERVIR DE CAP ALTRA MANERA EL PROGRAMARI. SI HA COMPRAT EL PROGRAMARI PERÒ NO ESTÀ D'ACORD AMB ELS TERMES D'AQUEST CLUF, TORNI EL PROGRAMARI AL LLOC ON EL VA COMPRAR ABANS DE CATORZE DIES PER TAL D'OBTENIR EL REEMBORSAMENT DEL PREU DE COMPRA; SI EL PROGRAMARI ESTÀ INSTALLAT O HA ESTAT POSAT A DISPOSICIÓ CONJUNTAMENT AMB UN ALTRE PRODUCTE D'HP, POT TORNAR EL PRODUCTE COMPLET SENSE UTILITZAR.

1. PROGRAMARI DE TERCERS. El Programari pot incloure, a més del programari propietat d'HP ("Programari d'HP"), altre programari subjecte a llicències de tercers ("Programari de tercers" i "Llicència de tercers"). Qualsevol Programari de tercers s'atorga sota una llicència subjecta als termes i condicions de la Llicència de tercers corresponent. Normalment, la Llicència de tercers s'inclou en un fitxer del tipus license.txt; si no la troba, posi's en contacte amb el servei d'assistència d'HP. Si les Llicències de tercers inclouen llicències que estipulen la disponibilitat del codi font (com ara la Llicència Pública General de GNU) i el codi font corresponent no està inclòs amb el Programari, consulti les pàgines d'assistència del producte al lloc web d'HP (hp.com) per saber com pot obtenir aquest codi font.

2. DRETS DE LA LLICÈNCIA. Sempre que vostè compleixi tots els termes i condicions d'aquest CLUF, se li atorguen els drets següents:

a. Ús. HP li atorga una llicència per a la utilització d'una còpia del Programari d'HP. "Ús" significa installar, copiar, emmagatzemar, carregar, executar, visualitzar o fer servir altrament el Programari d'HP. No pot modificar el Programari d'HP ni inhabilitar-ne cap funció de concessió de llicència o control. Si HP proporciona aquest Programari per utilitzar-lo amb un producte de tractament d'imatges o d'impressió (per exemple, si el Programari és un controlador d'una impressora o un altre producte, microprogramari o un complement), el Programari d'HP només es podrà fer servir amb aquest producte ("Producte d'HP"). La Documentació de l'usuari pot contenir restriccions addicionals quant a l'Ús. No es poden separar les parts integrants del Programari d'HP per al seu Ús. No té permís per a distribuir el Programari d'HP.

b. Còpia. El seu dret a copiar significa que pot fer còpies de seguretat o arxivament del Programari d'HP, sempre que cada còpia contingui tots els avisos de propietat originals del Programari d'HP i es faci servir només amb finalitats de còpia de seguretat.

3. ACTUALITZACIONS. Per poder fer servir el Programari d'HP proporcionat per HP com a actualització, millora o suplement (de forma genèrica, "Actualització"), primer caldrà que disposi de la llicència per al Programari d'HP original identificat per HP com a apte per a l'actualització. En la mesura que l'Actualització substitueix el Programari d'HP original, ja no podrà fer servir aquest Programari d'HP. Aquest CLUF s'aplica a cada Actualització, llevat que HP especifiqui uns altres termes amb l'Actualització. En cas de conflicte entre aquest CLUF i aquests altres termes, prevaldran els altres termes.

4. TRANSFERÈNCIA.

a. Transferència a tercers. L'usuari final inicial del Programari d'HP pot fer una única transferència del Programari d'HP a un altre usuari final. Tota transferència inclourà totes les parts integrants, suports, Documentació de l'usuari, aquest CLUF i, si és el cas, el certificat d'autenticitat. La transferència no pot ser una transferència indirecta, com ara una venda a dipòsit. Abans de la transferència, l'usuari final que rebrà el Programari transferit haurà d'acceptar aquest CLUF. Un cop transferit el Programari d'HP, la seva llicència quedarà rescindida automàticament.

b. Restriccions. No podrà llogar, arrendar o prestar el Programari d'HP ni fer-lo servir amb finalitats d'ús comercial en règim de temps compartit o ús per tercers. No pot atorgar subllicències, assignar ni transferir de cap altra manera el Programari d'HP, excepte en els casos indicats específicament en aquest CLUF.

5. DRETS DE PROPIETAT. Tots els drets de propietat intel·lectual i industrial d'aquest Programari i la Documentació de l'usuari corresponen a HP o als seus proveïdors, i estan protegits per llei, incloses les lleis aplicables de drets d'autor, secret comercial, patents i marques. No podrà eliminar del Programari qualsevol informació relativa a la identificació del producte, avisos de copyright o restriccions de propietat.

6. LIMITACIÓ DE L'ENGINYERIA INVERSA. No es poden utilitzar tècniques d'enginyeria inversa, descompilar ni desassemblar el Programari d'HP, excepte i només en la mesura que ho permeti la llei aplicable.

7. CONSENTIMENT PER A L'ÚS DE DADES. HP i les seves filials poden recopilar i utilitzar informació tècnica proporcionada per vostè relativa a (i) l'Ús del Programari o el Producte d'HP o (ii) la provisió de serveis d'assistència relacionats amb el Programari o el Producte d'HP. Tota aquesta informació estarà subjecta a la política de privadesa d'HP. HP no farà servir aquesta informació de cap manera que l'identifiqui personalment, excepte que sigui necessari per tal de millorar-ne l'Ús o proporcionar serveis d'assistència tècnica.

8. LIMITACIÓ DE RESPONSABILITAT. Malgrat els danys en què vostè pugui incórrer, tota la responsabilitat d'HP i dels seus proveïdors i el seu únic remei sota aquest CLUF estaran limitats a l'import que va pagar pel producte o a 5 dòlars dels EUA (l'import més gran dels dos). EN LA MESURA QUE HO PERMETI LA LEGISLACIÓ APLICABLE, NI HP NI ELS SEUS PROVEÏDORS NO SERAN RESPONSABLES EN CAP CAS DELS DANYS ESPECIALS, FORTUÏTS, INDIRECTES O CONSEQÜENCIALS (INCLOSOS DANYS PER LUCRE CESSANT, PÈRDUA DE DADES, INTERRUPCIÓ DEL NEGOCI, LESIONS O PÈRDUA DE PRIVACITAT) RELACIONATS D'ALGUNA MANERA AMB L'ÚS O IMPOSSIBILITAT D'UTILITZAR EL PROGRAMARI, ENCARA QUE HP O QUALSEVOL PROVEÏDOR HAGIN ESTAT AVISATS DE LA POSSIBILITAT D'AQUESTS DANYS I ENCARA QUE EL REMEI INDICAT ANTERIORMENT NO COMPLEIXI LA SEVA FINALITAT ESSENCIAL. Alguns estats o altres jurisdiccions no permeten l'exclusió o la limitació dels danys fortuïts o conseqüencials, per la qual cosa pot ser que la limitació o l'exclusió anteriors no siguin aplicables en el seu cas.

9. EL GOVERN DELS EUA COM A CLIENT. Si vostè és una organització del Govern dels EUA, aleshores concordant amb FAR 12.211 i FAR 12.212, el programari comercial (Commercial Computer Software), la documentació del programari (Computer Software Documentation) i la informació tècnica (Technical Data) per a articles comercials (Commercial Items) es lliuren sota la llicència comercial d'HP corresponent.

10. COMPLIMENT DE LES LLEIS D'EXPORTACIÓ. Haurà de complir totes les lleis, normes i regulacions (i) aplicables a l'exportació o importació del Programari o (ii) que limiten l'Ús del Programari, incloses les restriccions per a la proliferació d'armes nuclears, químiques o biològiques.

11. DRETS RESERVATS. HP i els seus proveïdors es reserven tots els drets no atorgats explícitament a l'usuari en aquest CLUF.

(c) 2012 Hewlett-Packard Development Company, L.P.

Rev. 11/06